stanford-oval/wikipedia huggingface dataset:
Cateva

| Cateva Oy |
| --- | --- |
Yritysmuoto:  osakeyhtiö
Perustettu:  2016
Toimitusjohtaja:  Markku Sevón
Kotipaikka:  Helsinki, Suomi
Toiminta-alue:  Suomi
Toimiala:  Kiinteistöhuolto
Tuotteet:  Kiinteistöpalvelut
Liikevaihto:  13,7 miljonaa euroa
Henkilöstö:  180
Emoyhtiö:  Kotikatu Oy
Kotisivu:  cateva.fi
Infobox OKVirheellinen NIMI-arvo: 
Cateva Oy on 2016 perustettu kiinteistötekniikkaan, rakennus- ja vahinkosaneeraustöihin, kosteuskartoituksiin, koneurakointiin, maanrakennus- ja viherrakennustöihin sekä alueurakointiin keskittynyt yritys, joka työllistää noin 180 henkilöä pääkaupunkiseudulla, Pirkanmaalla, Jyväskylässä ja Satakunnassa. Cateva on osa Kotikatu Oy:ta.
Catevan palveluihin kuuluvat asuin- ja liikekiinteistöjen sähkö- ja putkityöt, ilmanvaihtotyöt, kylmälaitetyöt, kiinteistöautomaatio, korjausrakentaminen, kosteuskartoitukset ja kuivaus, vahinkosaneeraus, asfaltointi, maanrakennus ja vihertyöt, kuljetus ja koneurakointi, remontit ja vikakorjaukset, vaihtolavat ja roskalavat sekä sähköautojen latauspisteet.
Yhtiö toimi vuosina 2004–2016 nimellä Kh-kiinteistösähkö oy. Se otti vuonna 2016 nimen Cateva ja se kuului Kotikatu Oy:hyn. Syyskuussa 2020 Kotikatu ja PHM Group yhdistyivät samaan konserniin, jonka pääomistaja on norjalainen pääomasijoitusyhtiö Norvestor.
Catevan toimitusjohtaja on Markku Sevon ja sen liikevaihto vuonna 2019 oli 13.7 miljoonaa euroa.
Aiheesta muualla

Catevan verkkosivu
Chris Kohler

| Chris Kohler> Henkilötiedot |
| --- | --- |
Syntynyt: 18. huhtikuuta 1980 (ikä 44)
Kansalaisuus:   Yhdysvallat
Ammatti:  Toimittaja
Chris Kohler (s. 18. huhtikuuta 1980) on yhdysvaltalainen videopelitoimittaja. Kohler työskentelee Wired-tietotekniikkalehdelle, jonka verkkosivuilla hän työstää Game | Life -nimistä blogia. Hänen kirjoituksiaan on julkaistu myös Official Nintendo Magazine ja Animerica -lehdissä sekä GameSpy ja 1UP.com-sivustoilla.
Kohler on kirjoittanut kaksi videopeliaiheista kirjaa: Power-Up: How Japanese Video Games Gave the World an Extra Life (BradyGames, 2004) ja Retro Gaming Hacks (O'Reilly Media, 2005). Kohlerin ensimmäinen kirja käsittelee japanilaisen pelikulttuurin taustoja, kehittäjiä ja maailmanlaajuisia vaikutuksia. Retro Gaming Hacksissä Kohler esittelee vanhojen pelien pelaamiseen soveltuvia hakkerointimenetelmiä.
Aiheesta muualla

Chris Kohlerin henkilökohtainen verkkosivusto (Arkistoitu – Internet Archive) (englanniksi)
Cimarron-luokka (1939)

| Cimarron-luokka |
| --- | --- |


Tekniset tiedot
Uppouma:  7 590 t 25 228 t (kuormattu)
Pituus:  169 m
Leveys:  23 m
Syväys:  9,86 m
Koneteho:  13 500 shp
Nopeus:  18 solmua
Miehistöä:  304
Aseistus
Meritorjunta:  AO 22-33: 4 x DP 5"/38 -tykkiä 4 x kaksiputkista 40 mm tykkiä 4 × kaksiputkista 20 mm tykkiä AO-51 alkaen: 1 x DP 5"/38 -tykki 4 x 3"/50 -tykkiä 4 x kaksiputkista 40 mm tykkiä 4 × kaksiputkista 20 mm tykkiä
Cimarron-luokka oli Yhdysvaltain laivaston tankkeriluokka, jonka aluksista ensimmäinen valmistettiin 1939. Luokkaan kuului kaikkiaan 35 alusta, joista neljä muutettiin Sangamon-luokan saattuetukialuksiksi, kaksi tuhoutui sodassa ja loput poistettiin palveluksesta. Viimeisen aluksen romutus saatiin päätökseen vasta elokuussa 2010.
Suunnittelu

Standard Oil teki tarjouspyynnön ja vastaanotti tarjoukset 16 300 tonnin kuolleen painon omaavien tankkereiden valmistuksesta lukuisilta telakoilta joulukuussa 1937. Pyyntö sisälsi kaksi erilaista versiota tyypistä. Ensimmäisessä oli yksipotkurinen 13 solmuun kykenevä ja toisena kaksi potkurinen 18 solmuun kykenevä alus. Lopullisen suunnitelman laati E. L. Stewart.
Alkuperäisistä kahdestatoista aluksesta kolme laivasto lunasti vesillelaskettaessa vuonna 1939. Loput olivat Standard Oil New Jersey and Keystone Tankshipin käytössä, kunnes laki kahden valtameren laivastosta (engl. Two-Ocean Navy Act) hyväksyttiin heinäkuussa 1940. Myöhemmin vuosina 1943-1946 valmistettiin laivastolle kahdeksantoista alusta sekä lisäksi viisi alusta, jotka olivat hieman suurempaa T3-S2-A3-tyyppiä.
Luokan aluksista neljä muutettiin 1942 Sangamon-luokan saattuetukialuksiksi.
Chistén

| Chistén / Gistaín |
| --- | --- |

 Chistén / Gistaín
 Koordinaatit: 42°35′28″N, 0°20′03″E 
Valtio:  Espanja
Itsehallintoalue:  Aragonia
Maakunta:  Uesca
Comarca:  Sobrarbe
Hallinto:  
 – Hallinnon tyyppi:  Kunta
 – Pormestari:  David Bielsa Barrau
Pinta-ala:  
 – Kokonaispinta-ala:  75,90 km²
Väkiluku (2014):  143
 – Väestötiheys:  1,9 as./km²
Infobox OKVirheellinen NIMI-arvo: 
Chistén (esp. Gistaín) on kunta Uescan maakunnassa Aragonian itsehallintoalueella Espanjassa.
Chisel Laken rata

Chisel Laken rata oli Kanadan rataverkkoon kuulunut itä–länsisuuntainen rataosuus, joka johti Cranberry Portagen ja Lynn Laken väliseltä rautatieltä Snow Laken kaivoskaupungin eteläpuolitse Osborne Laken kaivokselle. Rataosan rakensi Canadian National Railway, ja sen ensimmäinen osuus Optic Laken asemalta Chisel Laken kaivokselle valmistui 6. syyskuuta 1960.
Noin 52 mailin eli 84 kilometrin pituinen osuus Optic Lakesta Chisel Lakeen kaivokselle rakennettiin lähes ikiroudan etelärajalle, ja se valmistui 6. syyskuuta 1960. Rautatie Chisel Lakesta edelleen Stall Laken kaivokselle valmistui 31. tammikuuta 1964, ja Stall Laken ja Osborne Laken kaivoksen välinen rautatie otettiin käyttöön 1967. Hudson Bay Mining and Smeltingin omistamasta Osborne Laken kaivoksesta kaivettu malmi kuljetettiin rautateitse rikastamoon Flin Floniin, ja kuljetuskapasiteetti Osborne Laken kaivoksen osalta oli 590 tonnia vuorokaudessa.
Kaivostoiminta Osborne Laken kaivoksella päättyi vuonna 1984, ja Stall Laken sekä Chisel Laken kaivokset suljettiin vuonna 1994. Rautatie lakkautettiin vuonna 1988 ja purettiin, ja ratalinja toimii Chisel Lake Road -metsäautotien pohjana.
Myöhemmin Tolko Industries Ltd. hankki vanhan ratapohjan omistukseensa ja käyttää sitä metsäautotienä. Vuonna 2008 Tolko jätti lupahakemuksen Manitoban hallinnolle muuttaakseen 17 kilometriä olemassa olevaa talvitietä ympärivuotiseksi tieksi, joka yhdistäisi valtatien 39 vanhaan ratalinjaan pohjois–eteläsuunnassa, sekä rakentaakseen uuden Grass Riverin ylittävän sillan. Sekä vanha rautatielinjaus että uusi ehdotettu tieyhteys halkovat Grass River Provincial Park -luonnonsuojelualuetta.
Chris Stewart

Chris Stewart voi tarkoittaa jotain seuraavista Stewart-sukuisista henkilöistä:
Chris Stewart, kirjailija, entinen Genesiksen rumpali
Chris Stewart, jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chris Stewart”, voi hakea sivunnimihaulla, laajalla sivunnimihaulla tai tekstihaulla.
Carl F. Junnelius

Carl Fredrik Junnelius (Henrikinpoika, 23. maaliskuuta 1775 Oulu – 19. elokuuta 1828 Oulu) oli oululainen raatimies, laivanvarustaja, kauppias ja merikapteeni.
Perhe

Junnelius avioitui vuonna 1805 serkkunsa Marian (o.s. Junnel) kanssa, ja heille syntyi kymmenen lasta. Junnelius omisti vuosina 1805–1825 tilan 24 Ala-Laanilassa Oulujoen Merikosken pohjoisrannalla lähellä kaupunkia, jossa he kasvattivat karjaa, lampaita ja hevosia. Lisäksi heillä oli ennen Oulun paloa talo nro. 5 III kaupunginosassa sekä talot nro. 57 neljännessä korttelissa ja nro. 28 ensimmäisessä korttelissa Isonkadun ja Linnankadun pohjoiskulmassa. Viimeksi mainittu talo oli rakennettu aiemmin Oulun suurpalossa 1822 palaneen Kirkko-Junnin talon paikalle. Nykyään talon paikalla on Oulun seurakuntayhtymän virastotalo. Junnelius on haudattu Oulun hautausmaan vanhalle puolelle sukuhautaan vaimonsa ja kymmenen lapsensa kanssa. Hauta on Oulun vanhin pystypaasihauta.
Ura

Junnelius oli oppilaana Uleåborg Pedagogi -nimisessä oppilaitoksessa. Hän valmistui ylioppilaaksi Turussa 3. marraskuuta 1792. Hän sai kauppaporvarin oikeudet 5. huhtikuuta 1797 Oulussa, ja oli aluksi osakkaana isänsä liikkeessä. Hän toimi kapteenina vuosina 1799–1812 laivoissa Margareta, Magdalena, Eighteen, Bosta, Venilia ja Tentamen sekä myöhemmin laivanvarustajana omistaen osuuksia eri laivoista. Hän purjehti Oulusta Itämeren satamiin, etupäässä Tukholmaan, kuljettaen tervaa. Hänet valittiin raatimieheksi vuonna 1816, ja hän jatkoi toimessa kuolemaansa saakka. Hän toimi myös neuvonantajana senaatin edustajan kanssa Oulun suurpalon 1822 jälkeisistä järjestelyistä kaupungissa.
Junneliuksen varustamotoiminta oli keskittynyt etupäässä tervan vientiin. Hän oli aluksi vuonna 1811 rakennetun 134 lästin suuruisen Tentamen -aluksen kapteenina 1811–1812, joka purjehti tervalastissa Oulun ja Tukholman väliä. Tentamen teki Junneliuksen johdolla vuonna 1814 yhden matkan Länsi-Intiaan. Hän rakennutti ja omisti 134 lästin Redigheten fregatin, joka oli rakennettu Oulussa vuonna 1802. Tentamenilla Carl ja Petter Junneliuksen (1785–1825) leski veivät Oulusta vuonna 1850 neljänneksi eniten tervaa ulkomaille, yhteensä 2781 tynnyriä.
Laivat

Redigheten
Merikapteeni C. F. Junneliuksen sukuhauta.
Cimarron Valley Railroad

Cimarron Valley Railroad (AAR-lyhenne: CVR) on yhdysvaltalainen paikallinen rautatieyhtiö, jonka toimialueena on Kansasin osavaltion lounaisosa, Oklahoman osavaltion luoteisosa sekä Coloradon osavaltion kaakkoisosa. Yhtiö aloitti rautatieliikenteen helmikuussa 1996 hankittuaan omistukseensa kaksi entistä vähäliikenteistä Atchison, Topeka and Santa Fe Railroadin omistamaa rataosaa. Pääasialliset kuljetustuotteet ovat maataloustuotteita sekä- tarvikkeita.
Rataverkko

Yhtiön rataverkko käsittää noin 410 kilometriä rataa, ja se muodostuu seuraavista AT&SF:n entisistä rataosista:
Cimarron Valley Subdivision (Dodge City, Kansas – Boise City, Oklahoma) 256,6 km
Manter Subdivision (Satanta, Kansas – Springfield, Colorado) 153,8 km
Aiheesta muualla

Southwest Railfan: Cimarron Valley Railroad
Burning Bridges (albumi)

| Burning Bridges Endstand |
| --- | --- | --- |

Studioalbumin tiedot
 Äänitetty : toukokuu 2004
 Julkaistu: 19. lokakuuta 2004
 Tuottaja(t): Anssi Kippo & Endstand
 Tyylilaji: hardcore punk
 Kesto: 31.30
 Levy-yhtiö: Day After Records
Endstandin muut julkaisut
| Hit and Run (EP) 2003 | Burning Bridges 2004 | The Time Is Now 2006 |
Burning Bridges on Endstandin 19. lokakuuta 2004 julkaistu albumi.
Kappaleet

Never Good Enough – 3.23
Still the Same – 2.49
Remind Me – 3.32
Bridges Burned – 3.04
Who Do Yo Die for? – 3.04
Run Like Hell – 4.02
Without Wings – 2.50
Nothing Gold Can Stay – 3.08
Soul Too Cold – 2.31
Better Let Go – 3.06
Kokoonpano

Janne Tamminen – laulu
Mika Kaukonen – kitara
Juho Angervuori – kitara
Joel Sipilä – basso
Henrik Furu – rummut
Kokoonpano > Tuotanto

Anssi Kippo – äänitys, tuotanto ja miksaus (Astia-Studio)
Teemu Myyryläinen – masterointi (Sonichouse TM)
Ville Angervuori – kansitaide ja valokuvat
Arviot

Desibeli.net:
Imperiumi: 9/10
Soundi:
Aiheesta muualla

Burning Bridges discogs.com -sivustolla
Cesare Cremonini (muusikko)

Cremonini konsertissa vuonna 2009.
Cesare Cremonini (s. 27. maaliskuuta 1980 Bologna, Italia) on italialainen muusikko ja näyttelijä. Hän tuli tunnetuksi Lùnapop-yhtyeen johtohahmona 1999–2002. Sen jälkeen hän on ollut soolouralla.
Cremoninin isoimmat hitit ovat "Vieni a vedere perché", "Latin Lover", "Gongi-Boy", "Marmellata #25", "Dicono di me", "Figlio di un re", "Il Comico", "Mondo", "Buon viaggio (Share The Love)", "Poetica" ja "Nessuno Vuole Essere Robin".
Cremonini on kertonut kuulevansa ääniä.
Albumit

Cremonini on julkaissut kuusi albumia:
Bagus (2002)
Maggese (2005)
Il primo bacio sulla Luna (2008)
La Teoria dei Colori (2012)
Logico (2014)
Possibili Scenari (2017)
sekä livealbumit:
1+8+24 (2006)
Più che logico (2015)
Televisiosarjat ja elokuvat

| Televisio> Vuosi | Televisio> Nimi | Televisio> Rooli | Televisio> Huom. |
| --- | --- | --- | --- |
| 2001 | Via Zanardi 33 | Gustavo | 1 jakso |
| 2016 | Top Gear Italia |  |  |
| 2017 | L'ispettore Coliandro |  |  |
Elokuvat
| Vuosi | Nimi | Rooli | Huom. |
| 2002 | Un amore perfetto | Celestino |  |
| 2011 | Il cuore grande delle ragazze | Carlino Viggetti |  |
Kirjat

Le ali sotto ai piedi (Rizzoli, 2009)
Let them talk.Ogni canzone é una storia. (Mondadori, 2020)
Käännös suomeksi
Chris Latta

| Chris Latta> Henkilötiedot |
| --- | --- |
Koko nimi:  Christopher Lawrence Latta
Syntynyt: 30. elokuuta 1949  Orange, New Jersey
Kuollut: 12. kesäkuuta 1994 (44 vuotta)  Ventura, Kalifornia
Näyttelijä
Taiteilijanimet:  Christopher Collins Chris Collins Christopher Latta
Aktiivisena:  1979–1994
Merkittävät roolit:  Starscream (The Transformers) Cobra Commander (Action Force)
Aiheesta muualla
IMDb 
Christopher Lawrence Collins (alkujaan Christopher Latta, s. 30. elokuuta 1949 Orange, New Jersey – 12. kesäkuuta 1994 Ventura, Kalifornia) oli yhdysvaltalainen näyttelijä, ääninäyttelijä ja koomikko.
Hänet tunnetaan parhaiten äänirooleistaan Cobra Commanderina (Action Force) ja Starscreamina (The Transformers). Hän oli Simpsonien ensimmäisellä tuotantokaudella muutamassa jaksossa Montgomery Burnsin ja yhdessä jaksossa Moe Szyslakin ääninäyttelijänä, mutta luopui kummastakin roolista kesken tuotantokauden. Lisäksi Latta teki vierailevia rooleja eri televisiosarjoissa kuten Seinfeld, NYPD Blue ja Pulmuset. Hän oli myös stand up -koomikko ja teki kiertueita 1980-luvun lopulla ja 1990-luvun alussa.
Ääniroolit

Simpsonit (1989–1990) – Montgomery Burns, Moe Szyslak
Dino-Riders (1988) – Rasp
Action Force: The Movie (1987) – Cobra Commander
The Transformers: The Movie (1986) – Starscream
Action Force (1985–1986) – Cobra Commander, sivuäänet
The Transformers (1984–1987) – Starscream, Wheeljack, Krunk, Sparkplug
Bigfoot and the Muscle Machines (1985) – Adrian Ravenscroft, Ernie Slye
Spider-Man and His Amazing Friends (1981) – Hiekkamies
Tähtiritarit (1979) – Comet Empire Gen. Dire, kersantti Major Knox
Etapit 12–21 Italian ympäriajossa 2015

Tämä artikkeli sisältää Italian ympäriajon 2015 etappien 12–21 tulokset.
12. etappi > 21. toukokuuta 2015, Imola–Vicenza (Monte Berico), 190 km

Lähde: Gazzetta.it
13. etappi > 22. toukokuuta 2015, Montecchio Maggiore – Jesolo, 147 km

Lähde: Gazzetta.it
14. etappi > 23. toukokuuta 2015, Treviso – Valdobbiadene, 59,4 km henkilökohtainen aika-ajo

Lähde: Gazzetta.it
15. etappi > 24. toukokuuta 2015, Marostica – Madonna di Campiglio, 165 km

Lähde: Gazzetta.it
16. etappi > 26. toukokuuta 2015, Pinzolo–Aprica, 174 km

Lähde: Gazzetta.it
17. etappi > 27. toukokuuta 2015, Tirano–Lugano, 134 km

Lähde: Gazzetta.it
18. etappi > 28. toukokuuta 2015, Melide–Verbania, 170 km

Lähde: Gazzetta.it
19. etappi > 29. toukokuuta 2015, Gravellona Toce – Cervinia, 236 km

Lähde: Gazzetta.it
20. etappi > 30. toukokuuta 2015, Saint-Vincent – Sestriere, 199 km

Lähde: Gazzetta.it
21. etappi > 31. toukokuuta 2015, Torino–Milano, 178 km

Lähde: Gazzetta.it
Chris Larkin

| Chris Larkin |
| --- | --- |
 Chris Larkin vuonna 2011.
Henkilötiedot
Koko nimi:  Chris Larkin alun perin Christopher Stephens
Syntynyt: 19. kesäkuuta 1967 (ikä 57) Lontoo
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Elonet
Christopher ”Chris” Larkin (alun perin Stephens; s. 19. kesäkuuta 1967) on brittiläinen näyttelijä. Hän syntyi Lontoossa Maggie Smithin ja Robert Stephensin poikana. Hän vaihtoin nimensä koska halusi ottaa etäisyyttä kuuluisista vanhemmistaan. Hän otti uuden sukunimensä suosikkirunoilijaltaan Philip Larkinilta. Näyttelijä Toby Stephens on hänen veljensä ja näyttelijä Patricia Quinn äitipuolensa.
Larkin opiskeli London Academy of Music and Dramatic Artissa josta valmistui vuonna 1992. Hänet tunnetaan esimerkiksi elokuvasta Master and Commander: Maailman laidalla (2003) ja minisarjasta Hitler – pahuuden nousu (2003).
Aiheesta muualla

Chris Larkin Internet Movie Databasessa. (englanniksi)
Bullion-kolikko

Bullion-kolikko tai bullion on yleinen kansainvälinen termi kolikolle, joka on lyöty jalometalliin kuten kultaraha. Bullionin mielletään sijoitukseksi tai pitävän arvon itsessään. Sijoituskolikoiksi usein ajatellaan kolikot, jotka on lyöty vuoden 1800 jälkeen, joiden jalometallipitoisuus on vähintään 90 % ja jotka ovat tai ovat olleet virallista valuuttaa jossakin valtiossa tai alueella. Bullion-kolikoita on usein saatavilla kullasta ja hopeasta, mutta esimerkiksi tunnetut kolikot Krugerrand ja Sveitsin Vreneli on lyötynä vain kultaan. American Eagle -sarjaa on saatavana kullasta, hopeasta ja platinasta. Kanadan Maple Leaf -sarjaa on saatavilla kullasta, hopeasta, platinasta sekä palladiumista. Vuodesta 2000 lähtien fyysinen sijoituskulta on ollut Suomessa arvonlisäverosta vapaata, josta oli jo vuonna 1998 Euroopan unionin aluetta koskeva säädös.
Bu-kolikot tarkoittaa eri asiaa kuin ”bullion”, mutta bullion-kolikot voidaan jakaa myös bu- tai proof-laatuisiin, koska ne ovat kansainvälisiä laatukäsitteitä. Bu-kolikot voivat siten tarkoittaa esimerkiksi kahden euron kolikoita, jotka eivät ole bullion-kolikoita. Laatuluokitus kertoo yleisesti valmistustavasta ja se näkyy kolikossa; bu-laadussa kolikon pinta on kiiltävyydeltään sama(matta) kun taas proof laadussa kolikon kuvan tausta on usein kiillotettu peilimäisen kiiltäväksi korostamaan kolikon lyöntikuviota.
Bullion-kolikoita

Silver Eagle
Platinum Eagle
Sveitsin Helvetia
Wiener Philharmoniker
Chris Stewart (jääkiekkoilija)

| Chris Stewart |
| --- | --- |
 Chris Stewart Colorado Avalanchen pelipaidassa.
Henkilötiedot
Syntynyt: 30. lokakuuta 1987 (ikä 36) Toronto, Ontario, Kanada
Kansalaisuus:   Kanada
Jääkiekkoilija
Lempinimi:  Narnia
Pelipaikka:  oikea laitahyökkääjä
Maila:  oikea
Pituus:  188 cm
Paino:  103 kg
Pelaajaura
Pääsarjaura:  2008–2020
Seurat:  Colorado Avalanche St. Louis Blues Buffalo Sabres   Minnesota Wild   Anaheim Ducks  Calgary Flames   Philadelphia Flyers
NHL-varaus:  18. varaus, 2006 Colorado Avalanche
Chris Stewart (s. 30. lokakuuta 1987 Toronto, Ontario, Kanada) on uransa päättänyt kanadalainen jääkiekkoilija, pelipaikaltaan oikea laitahyökkääjä. Colorado Avalanche varasi hänet ensimmäisellä kierroksella vuoden 2006 varaustilaisuudessa. Stewart teki NHL:ssä läpimurron kaudella 2009–2010, jolloin hän teki 64 pistettä ja 28 maalia.
Stewartin veli Anthony on myös jääkiekkoilija, ja heidän äitinsä on kotoisin Jamaikalta.
Christian Ludwig Landbeck

Christian Ludwig (Luis) Landbeck (1807 – 1890) oli saksalainen lintutieteilijä.
Landbeck osallistui Chileen tehdylle tutkimusmatkalle ja kuvaili sekä nimesi joukon lintulajeja
Rudolph Amandus Philippin kanssa. Hän ohjasi Eugen Ferdinand von Homeyerin ja Carl von Schertelin teoksen Naturgeschichte aller Vögel Europas. 27-vuotiaana Landbeck kirjoitti Württembergin alueen linnustosta Systematische Aufzählung der Vögel Württembergs (1834).
Landbeck nimesi yksinään linnuista andienvihertiklin (Carduelis crassirostris), argentiinankerttusirkun (Poospiza ornata) ja tulimaankaivajan (Geositta antarctica).
Cesare Lombroso

Cesare Lombroso
Cesare Lombroso (s. 6. marraskuuta 1835 Verona, Itävallan keisarikunta – 19. lokakuuta 1909 Torino, Italia) oli italialainen lääkäri, professori, kriminologi ja kriminaaliantropologian perustaja.
Lombroso toimi sotilaslääkärinä Italian sisällissodan aikana 1859 ja tutki Lombardiassa kretinismiä ja pellagraa.
Lombroso herätti huomiota väitteellään, että rikollisuuden taustalla ovat ihmisen biologiset ominaisuudet. Hän piti rikollisuutta periytyvänä ominaisuutena, joka on myös nähtävissä fyysisinä piirteinä kasvoissa ja muualla ruumiissa. Rikollisuuden syitä pohtiessaan hän kuitenkin kiinnitti huomiota myös sosiaalisiin, kulttuurisiin ja taloudellisiin seikkoihin. Hänen pääteoksensa on fysiognomiaa käsittelevä teos L’uomo delinquente in rapporto all’ antropologia. Lombroso tutki myös laajasti nerouden ja mielisairauden yhteyttä.
Sivujuonteena Lombroson uralla oli kiinnostus grafologiaan, josta hän kirjoitti luvun teoksen L’uomo delinquente toiseen painokseen.
Teokset

Genin e follia (1864: 3. p. 1876)
L’uomo di genio in rapporto alla psichiatria (1869; 7. p. 1894)
L’uomo delinquente in rapporto all’ antropologia, alla giurisprudenza ed alle discipline carcerarie (kolme osaa, 1876; 5. p. 1896)
Gli anarchici (1894)
Teokset > Suomennetut teokset

Käsiala ja luonne : grafologian käsikirja, suom. Sakari Haavisto. Karisto, 1910. 2. korjattu p. 1920
Aiheesta muualla

Kuvia tai muita tiedostoja aiheesta Cesare Lombroso Wikimedia Commonsissa
Bulletstorm

| Bulletstorm |
| --- | --- |

Kehittäjä:  People Can Fly Epic Games
Julkaisija:  Electronic Arts  Gearbox Publishing (Full Clip Edition)
Jakelija:  Steam, Nintendo eShop, Microsoft Store ja PlayStation Store
Tuottaja:  Adrian Chmielarz   Cliff Bleszinski   Tanya Jessen
Suunnittelija:  Cliff Bleszinski
Käsikirjoittaja:  Rick Remender
Säveltäjä:  Krzysztof Wierzynkiewicz   Michał Cielecki
Pelimoottori:  Unreal Engine 3.5
Julkaistu:  NA 22. helmikuuta 2011 AUS 24. helmikuuta 2011 UK 25. helmikuuta 2011
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  CERO: D (17 vuotta tai vanhempi)  ESRB: Alkaen 17 vuotta  PEGI 18  USK 18 
Alusta:  Microsoft Windows, PlayStation 3, Xbox 360 Full Clip Edition: PlayStation 4, Xbox One & Microsoft Windows
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK    : 
Bulletstorm on People Can Flyn ja Epic Gamesin kehittämä sekä Electronic Artsin julkaisema ensimmäisen persoonan ammuntapeli. Peli julkaistiin helmikuussa 2011 Microsoft Windowsille, PlayStation 3:lle ja Xbox 360:lle. Pelistä on julkaistu myöhemmin remasteroitu versio: Bulletstorm: Full Clip Edition, jonka julkaisusta vastasi Gearbox Publishing. Bulletstorm: Full Clip Edition saatavilla PlayStation 4:lle, Xbox Onelle sekä Microsoft Windowsille.
Pelissä yritetään saada taitopisteitä tappamalla vihollisia erikoisesti, jotta saataisiin aseita ja erikoisammuksia. Jokaisella aseella on oma erikoisiskunsa jolla voi tappaa useampia vihollisia kerralla.
Aiheesta muualla

Kotisivu (Arkistoitu – Internet Archive)
Pelin suomalainen fanisivusto
Christian Ludvig Hjelt

Christian Ludvig Hjelt (20. heinäkuuta 1786 Turku – 23. elokuuta 1849 Turku) oli suomalainen kirjanpainaja, kustantaja ja kirjakauppias.
Hjeltin vanhemmat olivat dosentti, tuomiokirkon taloudenhoitaja Niklas Hjelt ja Margareta Johanna Caloander. Hän tuli filosofian tohtoriksi (maisteriksi) 1810 ja julkaisi väitöskirjan teologian kandidaatin tutkintoa varten, mutta keskeytti opinnot ja ryhtyi viljelemään useita maatilojaan. 1823 hänestä tuli Turun Wiikko-Sanomat -lehden kustantaja ja seuraavan vuoden alusta perustamansa Åbo Underrättelser -lehden toimittaja. Lehteä hän painatti vuokraamassaan Suomen Pipliaseuran kirjapainossa, jonka hän osti omistukseensa 1826. Hjelt harjoitti varsin laajaa suomen- ja ruotsinkielistä kustannustoimintaa, julkaisten muun muassa kansankirjasia ja oppikirjoja. 1829–1835 hän omisti kirjapainon  myös Porvoossa. Turun palossa 1827 hän menetti kirjapainonsa ja -varastonsa, mutta sai liiketoiminnan varsin pian uudestaan käyntiin ja perusti kirjapainonsa lisäksi myös kirjakaupan Turkuun 1829. Jo aiemmin eli 1823 hän oli ollut mukana Littoisiin perustetussa verkatehtaassa.
Hjeltin puoliso vuodesta 1811 oli Hedvig Lovisa Chytraeus (k. 1839). Lääkäri, professori ja arkkiatri Otto E. A. Hjelt (1823–1913) oli heidän poikansa.